ตอนแรกทานยาคุมแผงรายเดือน21เม็ดอยู่ค่ะ แต่เปลี่ยนมาฉีดยาคุม พึ่งฉีดครั้งแรกวันที่15กพ แต่ประจำเดือนมาวันที่14กพ รอบต่อไปมันจะต้องมา14มีนา ใช่ไหมคะ แต่นี่วันที่3 มีเลือดคล้ายประจำเดือนออกมาก่อน จะเป็นอะไรมั้ยคะ ยายังคุมอยู่ไหม หรือต้องไปฉีดเลยคะ
สวัสดีค่ะ Kitsuda Sirirakการใช้ยาฉีดคุมกำเนิดนั้น เป็นการคุมกำเนิดที่มีประสิทธิภาพสูงค่ะ และใช้ง่ายคือไม่ต้องมากินทุกวันซึ่งอาจจะทำให้ลืมได้แต่ข้อเสียของยาฉีดก็มีเหมือนกันค่ะ คือเรื่องผลข้างเคียงที่อาจทำให้มีเลือดออกกระปริดกระปรอยระหว่างรอบเดือน ประจำเดือนไม่มาหรือคลาดเคลื่อนไปได้ดังนั้นเลือดที่ออกมานี้น่าจะเป็นผลข้างเคียงจากการฉีดยาคุม ซึ่งแนะนำให้สังเกตอาการ ถ้าออกมาแค่กระปริดกระปรอยแล้วหยุดก็ไม่ต้องทำอะไร รอจนครบกำหนดฉีดครั้งต่อไปตามที่แพทย์นัดมาค่อยไปฉีดค่ะ ไม่จำเป็นต้องไปฉีดก่อน แต่หากเลือดออกมากไม่หยุด ปวดหน่วงท้องน้อยมากร่วมด้วย ควรรีบไปพบแพทย์เพื่อตรวจเพิ่มเติม